দুর্গাপুজোয় পুলিশি নিরাপত্তা কেমন থাকবে? কী জানালেন জাভেদ শামীম?

কলকাতা: আগামী রবিবারই মহালয়া, পুজোর (Durga Puja 2025) আর কয়েকটা দিন বাকি। উৎসবের মরশুমে শহরতলি ও জেলা থেকে সাধারণ মানুষ কলকাতায় ভিড় জমান। জনতার ঢল নামবে রাস্তায়। সেই ভিড় সামলাতে প্রস্তুত পশ্চিমবঙ্গ পুলিশ। পুজোতে যাতে কোনও রকমের অপ্রীতিকর ঘটনা না ঘটে তার জন্য মহালয়া থেকেই পুজোর পুলিশ নিরাপত্তা শুরু হয়ে যাবে। কার্নিভাল এবং লক্ষ্মীপুজো পর্যন্ত এই নিরাপত্তা থাকবে। শুক্রবার সাংবাদিক বৈঠকে জানালেন এডিজি আইনশৃঙ্খলা, জাভেদ শামীম (ADG Law and Order Jawed Shamim)।

দর্শনার্থীদের সুরক্ষা ও ট্রাফিক সচল রাখতে প্রস্তুত পুলিশ জানালেন রাজ্য পুলিশের এডিজি (আইনশৃঙ্খলা) জাভেদ শামিম। এদিন এডিজি আইনশৃঙ্খলা জানান, যে জেলায় যেমন ভিড় হয়, সেখানে সেভাবেই নিরাপত্তা ব্যবস্থা করা হয়েছে। প্রতিটি কমিশনারেট, পুলিশ জেলাতে পর্যাপ্ত পুলিশ ফোর্স মোতায়েন থাকছে। ট্রাফিক ব্যবস্থা যাতে ঠিক থাকে,সেরকমই ব্যবস্থা করা হয়েছে। জেলাজুড়ে ১০ থেকে ১৫ হাজার পুলিশকর্মীরা রাস্তায় থাকবেন। হেড কোয়ার্টার ও অন্যান্য সব ফোর্সকে তৈরি রাখা হচ্ছে। তাছাড়াও অতিরিক্ত হোমগার্ড, এনসিসি, স্থানীয় যুবকদের কাজে লাগানো হবে। ট্রাফিক সচল রাখতে সব রকম ব্যবস্থা নেওয়া হয়েছে। মহালয়া থেকে পুজোর চারদিন কাটিয়ে লক্ষ্মীপুজো একটা লম্বা পুজোর মরশুম। সুরক্ষা দিতে আমরা তৈরি।”
তিনি আরও বলেন, “সব জায়গায় ভালো পুজো হচ্ছে। আগে থেকে হোমওয়ার্ক করা থাকলে সেই ভিড় সামলাতে অসুবিধা হবে না। বাঙালির সেরা উৎসব দুর্গা পুজো। দর্শনার্থীদের সুরক্ষা দেওয়ার দায়িত্ব আমাদের। একটা ভালো পুজো উপহার দেওয়ার জন্য আমরা প্রস্তুত।

আরও পড়ুন:পুজোয় কোন কোন দিন বৃষ্টি? ভাসবে কোন কোন জেলা?

দেখুন ভিডিও

The post দুর্গাপুজোয় পুলিশি নিরাপত্তা কেমন থাকবে? কী জানালেন জাভেদ শামীম? first appeared on KolkataTV.

The post দুর্গাপুজোয় পুলিশি নিরাপত্তা কেমন থাকবে? কী জানালেন জাভেদ শামীম? appeared first on KolkataTV.